
CONSILIUL JUDEŢEAN
HOTĂRÂRE                                                                                       
privind numirea în funcția de manager al Centrului Judeţean pentru Cultură Bistriţa-Năsăud a domnului ŢĂRMURE GAVRILĂ 

Consiliul Judeţean Bistriţa-Năsăud întrunit în şedinţă ordinară în prezenţa preşedintelui şi a 28 consilieri judeţeni;
      Având în vedere:
· expunerea de motive nr. IX/792 din 18.01.2016 a preşedintelui Consiliului Judeţean Bistriţa-Năsăud;

· raportul comun nr. IA/IIC/794 din 18.01.2016 al Direcţiei administraţie locală şi Direcţiei economice din cadrul Consiliului Judeţean Bistriţa-Năsăud;
· raportul final nr. 542 din 12.01.2016 privind stabilirea rezultatelor finale ale concursului de proiecte de management pentru ocuparea postului de manager la Centrul Judeţean pentru Cultură Bistriţa-Năsăud, al Comisiei de concurs numită prin Hotărârea Consiliului Judeţean Bistriţa-Năsăud nr.128/2016; 
· adresa de înaintare a proiectului de management și a mapei de concurs, înregistrată la Consiliul Judeţean Bistriţa-Năsăud sub nr. II/21413 din 28.12.2015; 
· prevederile art. 20 alin. (5) şi (6), art. 22 şi art. 23 din Ordonanţa de urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
· prevederile art. III din Ordonanţa de urgenţă a Guvernului nr. 68/2013 pentru modificarea şi completarea Ordonanţei de urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
· prevederile Legii nr. 185/2014 privind aprobarea Ordonanţei de urgenţă a Guvernului nr. 68/2013 pentru modificarea şi completarea Ordonanţei de urgenţă a Guvernului nr. 189/2008 privind managementul instituţiilor publice de cultură;
· prevederile Anexei 5/Modelul-cadru al contractului de management la Ordinul ministrului culturii nr. 2799/2015 pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management;
· prevederile Hotărârii Consiliului Judeţean Bistriţa-Năsăud nr. 128/2015 privind numirea comisiei de concurs şi a comisiei de soluţionare a contestaţiilor, aprobarea regulamentului de organizare şi desfăşurare a concursului de proiecte de management şi a caietului de obiective pentru desemnarea managerului la Centrul Judeţean pentru Cultură Bistriţa-Năsăud, cu modificările şi completările ulterioare;
· raportul nr. IBa/1354 din 27.01.2016 al comisiei de administraţie;
· raportul nr. IBa/1355 din 27.01.2016 al comisiei economice;
· raportul nr. IBa/1356 din 27.01.2016 al comisiei de cultură.
        În temeiul prevederilor art. 91 alin. (1) lit.a), alin. (2) lit.e), art. 97, art. 98 şi art. 115 alin. (1) lit.c) din Legea nr. 215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:
       
Art.1. Se numeşte domnul ŢĂRMURE GAVRILĂ în funcția de manager al Centrului Judeţean pentru Cultură Bistriţa-Năsăud ca urmare a câştigării concursului de proiecte de management.
Art.2. Se aprobă proiectul de management propus de domnul ŢĂRMURE GAVRILĂ, prevăzut în Anexa care face parte integrantă din prezenta hotărâre.
 
Art.3. Contractul de management la Centrul Judeţean pentru Cultură Bistriţa-Năsăud se va încheia pe o perioadă de 4 ani, începând cu data de 02.02.2016.
       
Art.4. Prezenta hotărâre poate fi atacată în instanță în condiţiile Legii nr. 554/2004 Legea contenciosului administrativ, cu modificările şi completările ulterioare.
Art.5. Cu ducerea la îndeplinire a prevederilor prezentei hotărâri se încredinţează preşedintele Consiliului Judeţean Bistriţa-Năsăud şi Direcţia economică. 
         Art.6. Prezenta hotărâre a fost adoptată cu un număr de 29 voturi “pentru”.
 Art.7. Prezenta hotărâre se comunică de către Serviciul administraţie şi relaţii publice cu:

· Direcţia economică;
· Vicepreşedintele Consiliului Judeţean Bistriţa-Năsăud, domnul Alexandru Pugna;
· Centrul Judeţean pentru Cultură Bistriţa-Năsăud;
· Domnul Ţărmure Gavrilă;
· Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN
                                                                                  Contrasemnează:
                                                                       
  SECRETARUL JUDEŢULUI,

